laion/Wikipedia-Exotic huggingface dataset:
তাইন্দারেউস

গ্রিক পুরাণ মতে তাইন্দারেউস // (প্রাচীন গ্রিক: Τυνδάρεος, Attic Τυνδάρεως গ্রিক উচ্চারণ: [tyndáreɔːs]) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা। তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।   তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়। যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন। হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।   তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন।  কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।  ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালে মৃত্যুবরণ করেন।  Euripides, Helen, in The Complete Greek Drama, edited by Whitney J. Oates and Eugene O'Neill, Jr. in two volumes. 1.
শ্রী ভেঙ্কটেশ্বর জুওলজিক্যাল পার্ক

শ্রী ভেঙ্কটেশ্বর জুওলজিক্যাল পার্ক ভারতের অন্ধ্রপ্রদেশ রাজ্যের তিরুপতি শহরে অবস্থিত একটি জুওলজিক্যাল পার্ক। এই জুওলজিক্যাল পার্কটি ১৯৮৭ খ্রিস্টাব্দের ২৯ সেপ্টেম্বর স্থাপিত হয়। এটি ৫৫৩২ একর (২২ বর্গকিমি) স্থান জুড়ে অবস্থিত। এটি এশিয়া মহাদেশের দ্বিতীয় বৃহত্তম জুওলজিক্যাল পার্ক। "APForest dept."। ১১ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৭।  http://www.siasat.com/english/news/asia%E2%80%99s-biggest-zoo-beckons-tourists
হিপ্পোকুন

গ্রিক পুরাণে হিপ্পোকুন (//; প্রাচীন গ্রিক: Ἱπποκόων) নামের কয়েকটি চরিত্র দেখা যায়: স্পার্টান রাজা ওয়েবালুস (বা পেরিয়েরেস) এবং গর্গোফোন (বা বাতিয়া) এর পুত্র। তাইন্দারেউস এবং ইকারিয়াস এর ভাই (বা সৎ ভাই)। যখন তাদের পিতা মারা যান তাইন্দারেউস সিংহাসনে বসেন। হিপ্পোকুন নিজের পুত্রদের সাহায্যে তাকে ক্ষমতাচ্যুত করে নির্বাসনে পাঠান এবং নিজে সিংহাসন আরোহণ করেন। ইফিতাসের মৃত্যুর পর যখন হিপ্পোকুন হেরাক্লেসকে পরিষ্কার করতে অসম্মতি জানায় তখন হেরাক্লেস তার বিরুদ্ধে চলে যায় এবং তাকে হত্যা করে তাইন্দারেউসকে সিংহাসনে পুনঃস্থাপন করেন। হিপ্পোকুনের ছেলেরা লিসিমনিয়াসের ছোট ছেলে ইয়োনাসকে হত্যা করে কারণ সে আত্মরক্ষার্থে তাদের কুকুরের দিকে ঢিল ছোঁড়ে। এই কারণে হেরাক্লেস হিপ্পোকুনের ছেলেদেরও হত্যা করেন। হিপ্পোকুনের বিরুদ্ধে হেরাক্লেসের এই যুদ্ধে হেরাক্লেসের পক্ষে ছিল তার ভাই ইফিক্লেস, আরকাদিয়ার সেফিউস এবং তার বিশ ছেলে। তারা সবাই যুদ্ধে মারা যান (ডিওডোরাস সিকুলাস এর মতে সেফিউসের তিন ছেলে বেঁচে ফিরেছিলেন)। হিপ্পোকুনের ছেলেদের নাম ছিল লাইকন, আলকিনাউস, ডোরিক্লেউস, স্কিউস, এনারোফোরাস, ইউরাইতাস, বুকোলাস, ইউতেইকেস, লাইসিথাস, হিপ্পোথুয়াস, তেব্রাস, হিপ্পোকোরাইস্তেস, আলসিমাস, ডোরসিউস, সেব্রাস, ইউমিদেস, এনিসিমাস, আলকোন এবং লিউসিপ্পাস (শেষের তিনজন ক্যালিডোনিয়ান শিকারিদের মধ্যে ছিলেন)। ডিওডোরাস সিকুলাস বলেন তারা বিশ ভাই ছিল, কিন্তু তিনি তাদের নাম বলেননি।  একজন থ্রাসিয়ান উপদেষ্টা এবং রিসাসের একজন আত্মীয়, যিনি ট্রোজান যুদ্ধে অংশ নিয়েছিলেন। অ্যাপোলো তাকে জাগিয়ে তোলার পর তিনিই প্রথম দেখতে পান ওডিসিউস এবং ডাইওমিডেস থ্রাসিয়ান ক্যাম্পের কি ক্ষতি করেছেন। এনিড এ হেরটাকাসের ছেলে, অ্যানকাইসিজ এর শেষ কৃত্যের খেলায় অংশ নেওয়া একজন প্রতিদ্বন্দ্বী। তার তীর লক্ষ্যচ্যুত হয়ে লক্ষ্য পায়রাটি যে মাস্তুলে বাঁধা ছিল তাকে আঘাত করে। আম্ফিয়ারাউসের প্রপিতামহ। তাদের বংশলতিকা অনেকটা এরকম: হিপ্পোকুনের মেয়ে জিউজিপ্পে বিয়ে করেন অ্যান্টিফ্যাতেসকে এবং তাদের সন্তান ওয়েক্লেস এবং অ্যামফালসেস, ওয়েক্লেস থেস্পিয়াসের মেয়ে হাইপারমেনেস্ত্রাকে বিয়ে করেন এবং তাদের ঘরে জন্ম নেয় আম্ফিয়ারাউস, ইফিনাইরা এবং পলিবোইয়া।  এক উৎস থেকে জানা যায়, হিপ্পোকুন নেলেউসের পিতা ছিলেন, যাকে ক্রেথিউস বা পসাইডনের ছেলে বলা হয়।
বাংলাদেশের স্বাদুপানির মাছের তালিকা

বাংলাদেশে স্বাদু পানির মৎস্য প্রজাতিসমূহের বিজ্ঞানভিত্তিক গবেষণা শুরু হয় ১৮২২ সালে। ২০০৫ সালে এ. কে. আতাউর রহমান বাংলাদেশের স্বাদুপানির মাছকে ৫৫টি পরিবারের অধীনে ১৫৪ গণের ২৬৫টি প্রজাতিকে তালিকাভুক্ত করেছিলেন যার ভেতরে কয়েক প্রজাতির সামুদ্রিক মাছও ছিলো। সর্বশেষ বাংলাদেশ এশিয়াটিক সোসাইটি কর্তৃক প্রকাশিত বাংলাদেশ উদ্ভিদ ও প্রাণী জ্ঞানকোষ-এর ২৩ নং খণ্ডে ১৭টি বর্গের অধীন ৬১টি পরিবারের ২৫১টি প্রজাতিকে স্বাদুপানির মাছ হিসেবে উল্লেখ করা হয়েছে। নিম্নে উক্ত ২৫১টি প্রজাতি এবং বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের ২টি সংরক্ষিত প্রজাতিসহ মোট ২৫৩টি প্রজাতির স্বাদুপানির মাছের তালিকা প্রদান করা হলো। বাংলাদেশের মাছের তালিকা বাংলাদেশের সংরক্ষিত মাছের তালিকা আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার, সম্পাদকগণ (অক্টোবর ২০০৯)। "স্বাদুপানির মাছ"। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১১১–১১২। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।  বাংলাদেশের রক্ষিত বণ্যপ্রাণীর তালিকা, বাংলাদেশ গেজেট, ২০১২
দীপক চ্যাটার্জী (গোয়েন্দা)

দীপক চ্যাটার্জী বাংলা সাহিত্যের একটি জনপ্রিয় কাল্পনিক গোয়েন্দা চরিত্র যার স্রষ্টা সমরেন্দ্রনাথ পান্ডে ওরফে শ্রী স্বপনকুমার। পঞ্চাশের দশকে শুরু হওয়া, শ্রী স্বপনকুমার লিখিত দীপক চ্যাটার্জীর গোয়েন্দা সিরিজ তৎকালীন পাঠক মহলে অত্যন্ত জনপ্রিয়তা ও সাফল্য পেয়েছিল। বাংলা সাহিত্যে গোয়েন্দা চরিত্রগুলির অন্যতম দীপক সাধারনভাবে বাংলা গোয়েন্দা কাহিনীর জগতে অকুলীন ও পাল্প ফিকশন হিসেবে খ্যাত। যদিও তিন, চার দশক ধরে দীপকের কাহিনীর বই বাজারে তীব্র চাহিদা হয়। বটতলার বই হিসেবে খ্যাত হলেও জনপ্রিয়তা এবং বিক্রিতে দীপক চ্যাটার্জী সবার উপরে ছিলেন। তার সহকারীর নাম রতনলাল। তার শত্রুরা ছিল ড্রাগন, কালো নেকড়ে, মিসট্রিম্যান, কেউ আবার বাজপাখি। দীপককে অনেক জায়গায় প্রায় হাস্যকরভাবে অতিমানবের আকার দিয়েছেন লেখক, সে সবরকম প্রতিকূল পরিস্থিতি ও বিপদের জাল কেটে বেরিয়ে আসে এবং অপরাধীকে পরাস্ত করে। দীপক অন্ধকারে লক্ষ্যভেদে, যুযুৎসু, তলোয়ার চালনায়, ছদ্মবেশ নিতে সিদ্ধহস্ত। এই বর্ণনায় নানা অবাস্তব তথ্য ও ফাঁক থাকা সত্বেও গল্পগুলি পাঠকদের কাছে গ্রহণযোগ্য হয়েছিল। দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন। দীপক গোয়েন্দার 'বাজপাখি সিরিজ', 'রহস্য কুহেলিকা সিরিজ’ ‘ক্রাইম ওয়ার্ল্ড সিরিজ’, 'কালরুদ্র সিরিজ', 'রাজেশ সিরিজ', 'ড্রাগন সিরিজ’ 'বিশ্বচক্র সিরিজ' আর ‘কালনাগিনী সিরিজ' ইত্যাদি নিয়ে প্রায় ২০ টি সিরিজে বের হয়। কোনো কোনো সিরিজে একশোর কাছাকাছি গোয়েন্দা কাহিনী লেখেন স্বপনকুমার এই গোয়েন্দাকে নিয়ে।আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত ( কলেজ স্ট্রিট বইপাড়ায় কেষ্টবাবু নামে খ্যাত ছিলেন) প্রকাশ করেন গোয়েন্দা নায়ক দীপক চ্যাটার্জির সিরিজ৷ প্রকাশিত হতো ছোট চটি বই আকারে প্রতিমাসে একটা করে, দাম ছিল সস্তা, মাত্র চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। কাহিনীর অনেক জায়গাই বর্নিত হয় দেশে বা বিদেশে। রেঙ্গুন সহ বার্মাদেশের বিভিন্ন জায়গা বারংবার ঘুরে ফিরে এসেছে দীপকের সিরিজে। বইগুলির প্রচ্ছদ অঙ্কন কর‍তেন বিখ্যাত কমিকস চিত্রকর ও কার্টুনিস্ট নারায়ণ দেবনাথ। "বিস্মৃত গোয়েন্দা দীপক চ্যাটার্জী"। দেশ রূপান্তর। সংগ্রহের তারিখ ২০২১-০৭-০৯।  শীর্ষ বন্দ্যোপাধ্যায় (২৮ মার্চ ২০১৫)। "দীপক রতন এবং স্বপনকুমার"। আনন্দবাজার পত্রিকা। সংগ্রহের তারিখ ৩০ মার্চ ২০১৭।  "জ্যোতিষী স্বপনকুমার (শ্রীভৃগু) এমবিবিএস"। এই সময়। ২৬ এপ্রিল ২০১৪। সংগ্রহের তারিখ ৩০ মার্চ ২০১৭।
অরুণোদয় সিং

অরুণোদয় সিং (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এরপর অরুণোদয়কে  সুধীর মিশ্র'র ইয়েহ শালী জিন্দেগী (২০১১), পূজা ভাট''র [[জিস্‌ম ২]] (২০১২), ডেভিড ধাওয়ান'র ম্যায় তেরা হিরো(২০১৪), মহেঞ্জোদারো (২০১৬) এবং থ্রিলার ফিল্ম পিজা তে দেখা গেছে।  অরুণোদয় ১৯৮৩ সালের ১৭ ফেব্রুয়ারি জন্মগ্রহণ করেন ভারতের মধ্যপ্রদেশ রাজ্যের সিধি জেলার চুরহাতে। তারা প্রপিতামহ অর্জুন সিং ছিলেন ভারতীয় রাজনীতিবিদ এবং মধ্য প্রদেশের মুখ্যমন্ত্রী।   . ২০০৯ সালে সিকান্দারে অভিনয়ের মাধ্যমে অরুনোদয়ের চলচ্চিত্র জীবন শুরু হয়। "No reservations"। Indian Express। ২৫ জুলাই ২০০৯।  "Arunoday all set"। The Times of India। ২৭ জুলাই ২০০৯। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৭।
দিনো মোরিয়া

দিনো মোরিয়া (জন্ম: ৯ ডিসেম্বর, ১৯৭৫) হলেন একজন ভারতীয় মডেল ও অভিনেতা, যিনি বলিউড চলচ্চিত্রে অভিনয় করেন। ১৯৯৬ থেকে ২০০২ সাল পর্যন্ত মোরিয়া অভিনেত্রী বিপাশা বসুর সংগে সম্পর্কে আবদ্ধ ছিলেন। দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান। মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের আপাতবাস্তব টেলিভিশন অনুষ্ঠান খাতোরো কি খিলাড়ি তে তিনি প্রতিযোগী হিসেবে অংশ নেন। জিসম ২ ফেমিনা ফিউশন লাভ ফাইট Goyal, Divya (৩০ এপ্রিল ২০১৬)। "Bipasha Basu's Ex-Beau Dino Morea Makes an Entrance at the Wedding"। NDTV Movies। সংগ্রহের তারিখ ৬ জুন ২০১৬।  "Dino Morea - Biography"। Oneindia.in। সংগ্রহের তারিখ ৩০ আগস্ট ২০১০। [স্থায়ীভাবে অকার্যকর সংযোগ] "Dino Morea - Biography"। Yahoo! Movies। ১৪ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১০।
ট্রাক রপ্তানি অনুযায়ী দেশের তালিকা

নিচের তালিকাটি হচ্ছে ট্রাক রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷ atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ ট্রাক রপ্তানি করে। (২০১২) ওয়েব্যাক মেশিনে আর্কাইভকৃত ১৮ মে ২০১৫ তারিখে
আন্দামান শ্যামাপাখি

আন্দামান শ্যামাপাখি (Copsychus albiventris) হল মাসসিকাপিডি পরিবারের একটি পাখি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) পাখি। পূর্বে একে ধলাকোমর শ্যামার উপপ্রজাতি হিসাবে গণ্য করা হত। এদের প্রাকৃতিক বাসস্থান হল ক্রান্তীয় ও উপক্রান্তীয় শুষ্ক বনাঞ্চল অথবা আর্দ্র নিম্নভূমি অঞ্চল। Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
দেইদামেইয়া (গ্রিক পুরাণ)

গ্রিক পুরাণে দেইদামেইয়া (গ্রিক: Δηϊδάμεια) ছিলেন স্কাইরোসের রাজা লাইকোমিদেসের কন্যা। দেইদামেইয়া রাজা লাইকোমিদেসের সাত কন্যার মধ্যে একজন যার সাথে আকিলেস লুকিয়ে ছিলেন। এই কাহিনীর কিছু কিছু সংকলনে জানা যায় আকিলিস রাজা লাইকোমিদেসের দরবারে লুকিয়ে ছিলেন রাজকুমারীদের দাসী সেজে, তিনি পিরহা নাম নিয়ে। যদিও দেইদামেইয়া এবং আকিলিস উভয়ই আট বছরের শিশু ছিলেন, তবু তাদের মধ্যে প্রেমের সম্পর্ক গড়ে ওঠে। ওডিসিউস যখন রাজা লাইকোমিদেসের প্রাসাদে আসেন তখন তিনি আকিলিসের রহস্য সকলের সামনে উন্মোচিত করেন। আকিলিস ট্রোজান যুদ্ধে যাওয়ার সিদ্ধান্ত নেন; পিছে পড়ে থাকে ভগ্নহৃদয় এবং গর্ভবতী দেইদামেইয়া। তাদের ছেলে নিওটোলেমাস পরবর্তীতে বাবার সাথে ট্রোজান যুদ্ধে অংশ নেয় এবং ঘটনাচক্রে ওরেস্তেসের হাতে নিহত হয়। আরও জানা যায় যে নিওটোলেমাস তার মিত্র হেলেনাসের সাথে দেইদামেইয়ার বিয়ে দেয়। টলেমি হেফাইসশনের জানান দেইদামেইয়া এবং আকিলিসের আরেকটি ছেলে ছিল, ওনেইরোস, যাকে ওরেস্তেস অনিচ্ছাকৃতভাবে হত্যা করেন।  উইকিমিডিয়া কমন্সে দেইদামেইয়া সম্পর্কিত মিডিয়া দেখুন।
বেগম আখতার

আখতারি বাঈ ফৈজাবাদি বা বেগম আখতার (৭ অক্টোবর ১৯১৪ - ৩০ অক্টোবর ১৯৭৪) একজন স্বনামধন্য ভারতীয় গায়িকা ছিলেন যিনি হিন্দুস্তানি শাস্ত্রীয় সংগীতের গজল, দাদরা ও ঠুমরি গোত্রের গান গাইতেন। উনি গানের জন্য সঙ্গীত নাটক অকাদেমী পুরস্কার ও ভারত সরকার থেকে পদ্মশ্রী ও পদ্মভূষণ (মরণোত্তর) সন্মানে পুরস্কৃত হয়েছেন। তিনি মালেকা-ই-গজল (গজল রানী) উপাধিতে ভূষিত হন। In Memory of Begum Akhtar The Half-inch Himalayas, by Shahid Ali Agha, Agha Shahid Ali, Published by Wesleyan University Press, 1987. আইএসবিএন ০-৮১৯৫-১১৩২-৩. Dadra Thumri in Historical and Stylistic Perspectives, by Peter Lamarche Manuel, Peter Manuel. Published by Motilal Banarsidass Publ., 1989. আইএসবিএন ৮১-২০৮-০৬৭৩-৫. Page 157. "Padma Awards" (পিডিএফ) (ইংরেজি ভাষায়)। Ministry of Home Affairs, Government of India। ২০১৫। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫।  বেগম আখতার: বেদনার সঙ্গীতময় সৌরভ, বাংলা নিউজ টুয়েন্টি ফোর ডটকম, ২৩ ফেব্রুয়ারি ২০১৫ Bhavita Bhatia (জানু ১৬, ২০১১)। "In memory of Begum Akhtar" (ইংরেজি ভাষায়)। The Times of India newspaper। সংগ্রহের তারিখ ২০১৬-১০-২৭।  বেগম আখতারের জীবনী (ইংরেজি)
ছাত্রাবাস

শিক্ষার কোন সীমাবদ্ধ জায়গা নেই। শিক্ষার জন্য নানান জন নানান জায়গায় যান। সাধারণত শিক্ষার্থীরা শিক্ষার উদ্দেশ্যে যখন কোন জায়গায় যায় এবং তারা নির্দিষ্ট কতগুলো শর্তের মাধ্যমে নিজেরা বা অন্যের ব্যবস্থাপনায় নির্ধারিত সময় পর্যন্ত নির্দিষ্ট স্থানে একত্রে অবস্থান করে তাকে ছাত্রাবাস বা হোস্টেল বলে। শিক্ষা প্রতিষ্ঠানকে কেন্দ্র করে মূলত ছাত্রাবাস গড়ে উঠে। কিছু কিছু শিক্ষা প্রতিষ্ঠান নিজেরাই তাদের ছাত্রদের অবস্থানের সুবিধার্থে কিছু জায়গা বরাদ্ধ করে সাময়িক সময়ের জন্য। শিক্ষা প্রতিষ্ঠানের সাথে সম্পর্ক নেই এমন কর্তৃপক্ষও বাণিজ্যিকভাবে ছাত্রাবাস তৈরি করেন যেখানে ছাত্ররা থাকতে পারে। সরকারি ও বেসরকারী ব্যবস্থাপনায় বাংলাদেশে ছাত্রাবাস পরিচালিত হয়। বিশ্বের বিভিন্ন দেশে বিভিন্ন রকম ব্যাখ্যা পাওয়া যায়। যুক্তরাজ্য, আয়ারল্যান্ড ও অস্ট্রেলিয়াসহ কয়েক দেশে দীর্ঘমেয়াদী বাসস্থান প্রদানের প্রতিষ্ঠান বোঝায়। ভারত, পাকিস্তান ও দক্ষিণ আফ্রিকায় ছাত্রাবাস বলতে বোর্ডিং স্কুল বা কলেজ ও বিশ্ববিদ্যালয় ছাত্রদের আবাসস্থলকে বোঝায়। বিশ্বের অন্যান্য অংশে ভ্রমণকারীদের বাসস্থান বৈশিষ্ট্য বোঝায়। বাংলাদেশে ছাত্রাবাস সাধারণত দুই ধরনের হয়ে থাকে। প্রতিষ্ঠান কর্তৃক পরিচালিত ব্যক্তি মালিকানাধীন পরিচালিত প্রতিষ্ঠান কর্তৃক পরিচালিত ছাত্রাবাস সরাসরি প্রতিষ্ঠানের নিয়ন্ত্রণে থাকে। এখানে ছাত্রের পরিবর্তনে কর্তৃপক্ষের কোন পরিবর্তন হয় না। প্রতিষ্ঠান পরিচালিত ছাত্রাবাসে তুলনামূলক সুবিধা বেশি পাওয়া যায়। এ ক্ষেত্রে ছাত্র নিজে এর পরিচালক হতে পারে অথবা অন্য কোন ব্যক্তি পরিচালক হতে পার। এর বিশেষ বৈশিষ্ট্য হল কর্তৃপক্ষ পরিবর্তন হয় সচরাচর। ব্যক্তি মালিকানাধীণ ছাত্রাবাসে প্রতিষ্ঠান পরিচালিত ছাত্রাবাস অপেক্ষা তুলনামূলক সুযোগ সুবিধা কম। https://hostelmanagement.com/glossary/hostel.html 1[স্থায়ীভাবে অকার্যকর সংযোগ]
সেইক্স

গ্রিক পুরাণে, সেইক্স (প্রাচীন গ্রিক: Κήϋξ Kēüx) ছিলেন ফসফোরাসের পুত্র এবং থেসালির রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়।  ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়।  এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে।  নানা রকম মাছরাঙা পাখির নাম এই জুটির নামে রাখা হয়েছে: সেইক্স গণের নামকরণ তার নামানুসারে হয়েছে মাছরাঙা পরিবার হ্যালসিওনিডির নামকরণ তার স্ত্রীর নামানুসারে হয়েছে, হ্যালসিওন গণের নামও। বেল্টেড মাছরাঙার বৈজ্ঞানিক নামের (Megaceryle alcyon) প্রজাতি অংশটুকুও তার স্ত্রীয়ের নামে রাখা হয়েছে। দ্য বুক অব ডাচেস বইতে তাদের কাহিনী পাওয়া যায়।  This article incorporates text from the public domain Dictionary of Greek and Roman Biography and Mythology by William Smith (1870). Smith entry Perseus Encyclopaedia
প্রফুল্ল চাকী

প্রফুল্ল চাকী (১০ ডিসেম্বর ১৮৮৮ – ২ মে ১৯০৮) ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম সর্বকনিষ্ঠ মুক্তিযোদ্ধা ও অগ্নিযুগের বিপ্লবী ছিলেন। পূর্ববঙ্গে জন্ম নেওয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং জীবন বিসর্জন করেন। প্রফুল্ল চাকীর জন্ম ১৮৮৮ খ্রিষ্টাব্দের ১০ ডিসেম্বর ব্রিটিশ ভারতের বেঙ্গল প্রেসিডেন্সির অন্তর্গত বগুড়া জেলার বিহার গ্রামে। ছোটবেলায় তাকে বগুড়ার ‘নামুজা জ্ঞানদা প্রসাদ মধ্য বিদ্যালয়ে’ ভর্তি করানো হয়। পরবর্তীতে তিনি বগুড়ার মাইনর স্কুলে ভর্তি হন। ১৯০২ সালে রংপুর জিলা স্কুলে শ্রেণিতে ভর্তি হন। নবম শ্রেণিতে পড়ার সময় পূর্ব বঙ্গ সরকারের কারলিসল সার্কুলারের বিরুদ্ধে ছাত্র আন্দোলনে অংশগ্রহণের দায়ে তাঁকে রংপুর জিলা স্কুল হতে বহিষ্কার করা হয়। এরপর তিনি রংপুরের কৈলাস রঞ্জন উচ্চ বিদ্যালয়ে ভর্তি হন। সেখানে পড়ার সময় জিতেন্দ্রনারায়ণ রায়, অবিনাশ চক্রবর্তী, ঈশান চন্দ্র চক্রবর্তী সহ অন্যান্য বিপ্লবীর সাথে তার যোগাযোগ হয়, এবং তিনি বিপ্লবী ভাবাদর্শে অনুপ্রাণিত হন। ১৯০৬ সালে কলকাতার বিপ্লবী নেতা বারীন ঘোষ প্রফুল্ল চাকীকে কলকাতায় নিয়ে আসেন। যেখানে প্রফুল্ল যুগান্তর দলে যোগ দেন। তাঁর প্রথম দায়িত্ব ছিল পূর্ববঙ্গ ও আসাম প্রদেশের প্রথম লেফটেন্যান্ট গভর্নর স্যার জোসেফ ব্যামফিল্ড ফুলারকে (১৮৫৪-১৯৩৫) হত্যা করা। কিন্তু এই পরিকল্পনা সফল হয় নি। এর পর প্রফুল্ল চাকী ক্ষুদিরাম বসুর সাথে কলকাতা প্রেসিডেন্সি ও পরে বিহারের মুজাফফরপুরের অত্যাচারী ম্যাজিস্ট্রেট কিংসফোর্ডকে হত্যার পরিকল্পনা করেন। ক্ষুদিরাম ও প্রফুল্ল কিংসফোর্ডের গতিবিধি পর্যবেক্ষণ করেন এবং তাকে ১৯০৮ খ্রিষ্টাব্দের ৩০ এপ্রিল সন্ধ্যা বেলায় হত্যা করার পরিকল্পনা করেন। ইউরোপিয়ান ক্লাবের প্রবেশদ্বারে তারা কিংসফোর্ডের ঘোড়ার গাড়ির জন্য ওত পেতে থাকেন। একটি গাড়ি আসতে দেখে তাঁরা বোমা নিক্ষেপ করেন। দুর্ভাগ্যক্রমে ঐ গাড়িতে কিংসফোর্ড ছিলেন না, বরং দুইজন ব্রিটিশ মহিলা মারা যান তারা ছিলেন ভারতপ্রেমীক ব্যারিস্টার কেনেডির স্ত্রী ও কন্যা। প্রফুল্ল ও ক্ষুদিরাম তৎক্ষণাৎ ঐ এলাকা ত্যাগ করেন। প্রফুল্ল ও ক্ষুদিরাম আলাদা পথে পালাবার সিদ্ধান্ত নেন। প্রফুল্ল ছদ্মবেশে ট্রেনে করে কলকাতার উদ্দেশ্যে রওনা হন। ২ মে তারিখে ট্রেনে নন্দলাল ব্যানার্জী নামে এক পুলিশ দারোগা সমস্তিপুর রেল স্টেশনের কাছে প্রফুল্লকে সন্দেহ করেন। মোকামা স্টেশনে পুলিশের সম্মুখীন হয়ে প্রফুল্ল পালাবার চেষ্টা করেন। কিন্তু কোণঠাসা হয়ে পড়ে তিনি ধরা দেওয়ার বদলে আত্মাহুতি দেওয়ার সিদ্ধান্ত নেন। তিনি নিজের মাথায় পিস্তল দিয়ে গুলি করে আত্মহত্যা করেন। পরবর্তীতে অনেক ঐতিহাসিক অনুমান করেন প্রফুল্ল আত্মহত্যা করেননি, তাঁকে পুলিশ খুন করে মাথা কেটে নেয়। ক্ষুদিরাম পরবর্তীকালে ধরা পড়েন এবং তাঁকে ফাঁসি দেওয়া হয়। ব্রিটিশ পুলিস ইনস্পেকটর নন্দলালকে ৯ নভেম্বর ১৯০৮ সালে হত্যা করে প্রফুল্ল চাকীকে ধরিয়ে দেওয়ার বদলা নেন অপর দুই বাঙালী বিপ্লবী রণেন গাঙ্গুলি ও শ্রীশচন্দ্র পাল। বাংলাপিডিয়া, প্রবন্ধ:চাকী, প্রফুল্ল রায়, প্রকাশ। "বিস্মৃত বিপ্লবী"। বিপ্লবীদের জীবনী।  সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা- ২২৬-২২৭, আইএসবিএন ৯৮৪-০৭-৪৩৫৪-৬ "প্রফুল্ল চাকী আত্মহত্যা করেন নাকি তাঁকে হত্যা করা হয়?"। Eisamay। সংগ্রহের তারিখ ২০২৪-০২-১০।
বিন্দি রানা

বিন্দি রানা (বৈজ্ঞানিক নাম: Aphnaeus elima(Moore)) এক প্রজাতির ছোট আকারের প্রজাপতি যার শরীর ও ডানা লালচে খয়েরী রঙের এবং এদের উপরের ডানা ধাতব রূপোলী রঙ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। বিন্দি রানা এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়। ভারতে প্রাপ্ত বিন্দি রানা এর উপপ্রজাতি হল- Spindasis elima elima Moore, 1877 – Indian Scarce Shot Silverline Spindasis elima uniformis Moore, 1882 – West Himalayan Scarce Shot Silverline প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- পিছনের ডানায় দুটি লেজ এবং একটি সুস্পষ্ট হালকা কমলা ছোপযুক্ত টর্নাস লতি বিদ্যমান। ডানার নিম্নতল লালচে বাদামী এবং রূপোলী ছোট ছোট ডোরাযুক্ত। ডোরাগুলি লালচে বাদামী বন্ধনী দ্বারা উভয় প্বার্শে সীমায়িত। পিছনের ডানায় নিম্নতলে, ডানার বেস এর নিকটস্থ প্রথম বন্ধনীটি ৩টি খণ্ডে বিভক্ত। এদের আর্দ্র ঋতুরূপ নমুনার ডানায় দাগ-ছোপগুলি অতি সুস্পষ্ট যা শুষ্ক ঋতুরূপ নমুনাতে অস্পষ্ট। পুরুষ নমুনার সামনের ডানার উপরিতলে খুব খুব অস্পষ্টভাবে প্রতীয়মান কমলা ছোপ দেখা যায় এবং ডানার কোস্টা ও টার্মিনাল প্রান্তরেখা কালচে বাদামী। সামনের ডানার বাকী অংশ এবং পিছনের ডানার উপরিপৃষ্ঠ নীলচে বেগুনী রঙে রঞ্জিত। পুরুষ নমুনাগুলি স্ত্রীদের তুলনায় আকারে ক্ষুদ্রতর। স্ত্রী নমুনায় ডানার উপরিতলে নীলচে বেগুনি আঁশগুলি অনুপস্থিত এবং সামনের ডানায় কমলা ছোপটি উপবৃত্তকার অথবা গোলাকার কিন্তু কমন সট্‌ সিলভারলাইন এর মত ত্রিভূজাকৃতি নয় এবং ৩নং শিরা ছাড়িয়ে বিস্তৃত নয়। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ১১২।  "Spindasis elima Moore, 1877 – Scarce Shot Silverline"। সংগ্রহের তারিখ ৩১ মার্চ ২০১৭।  উইকিমিডিয়া কমন্সে বিন্দি রানা সংক্রান্ত মিডিয়া রয়েছে।
জেমিনি ৬

জেমিনি ৬এ (officially Gemini VI-A) হলো ১৯৬৫ সালে নাসার পরিচালিত জেমিনি প্রোগ্রামের একটি মনুষ্যবাহী মহাকাশ অভিযান । এই অভিযানের মাধ্যমে প্রথম কোন মনুষ্যবাহী নভযান একটি অপরটির সাথে মহাকাশে মিলন ঘটালো । জেমিনি ৬ ও জেমিনি ৭ একত্রে মিলিত হয়েছিল । যদিও সোভিয়েত ইউনিয়ন এর পূর্বে ভস্টক নামক একজোড়া নভোযান মহাকাশে নিক্ষেপ করে ও রেডিও তরঙ্গের মাধ্যমে যোগাযোগ করে কিন্তু নভোযান দুটি এতটা কাছে আসতে পারেনি যতটা জেমিনি ৬ ও জেমিনি ৭ এসেছিল । জেমিনি ৬ ও জেমিনি ৭ নভোযান দুটি একটি অপরটার থেকে এক ফুট দূরত্বে(30 cm)অবস্থান করেছিল । জেমিনি ৬ ছিল জেমিনি প্রোগ্রামের পঞ্চম মনুষ্যবাহী নভোযান, ১৩তম আমেরিকান নভোযান এবং ২১তম মনুষ্যবাহী নভোযান । চার্লস বেসিট (হসটন ক্যপকম) আলান বিন (কেপ ক্যপকম) ইউগেনা ছারনান (হসটন ক্যপকম) ইলিওট সি (হসটন ক্যপকম) ভর: ৩,৫৪৬ কিলোগ্রাম (৭,৮১৮ পা) পেরিজী (সর্বনিম্ন): ১৬১ কিলোমিটার (১০০ মাইল) অ্যাপজী (সর্বোচ্চ): ২৫৯.৪ কিলোমিটার (১৬১.২ মাইল) নতি: ২৮.৯৭° সময়কাল: ৮৮.৭ মিনিট শুরু: ডিসেম্বর ১৫, ১৯৬৫ ১৯:৩৩ ইউটিসি শেষ: ডিসেম্বর ১৬, ১৯৬৫ ০০:৫২ ইউটিসি সময়কাল: ৫ ঘণ্টা, ১৯ মিনিট McDowell, Jonathan। "SATCAT"। Jonathan's Space Pages। সংগ্রহের তারিখ মার্চ ২৩, ২০১৪।  Hacker, Barton C.; Grimwood, James M. (সেপ্টেম্বর ১৯৭৪)। "Chapter 11 Pillars of Confidence"। On the Shoulders of Titans: A History of Project Gemini। NASA History Series। SP-4203। NASA। পৃষ্ঠা 239। ১৩ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৭।  With Gemini IV, NASA changed to Roman numerals for Gemini mission designations.
নবলক্ষী বন্দর

নবলক্ষী বন্দর একটি ছোট অন্তর্বর্তী বন্দর। এই বন্দর হানথাল খাঁড়ি মধ্যে কচ্ছের উপসাগর দক্ষিণ-পশ্চিমে প্রান্তে অবস্থিত। মোরবি শহর থেকে ৪৫ কিলোমিটার এবং কান্ডালা বন্দর থেকে ১৬০ কিমি। ন্যাভিগেশন শুধুমাত্র দিবালোক কয়েক ঘন্টার সময় অনুমতি দেওয়া হয় জাহাজ চলাচলের; নৌকা নেভিগেশনের জন্য চ্যানেল বয়া ব্যবহার করা হয়। বন্দরে দৈনিক কয়লা ৮,০০০ থেকে ৯,০০০ এমটি আমদানি হয়। এই বন্দর গুজরাত সামুদ্রিক বোর্ড দ্বারা পরিচালিত হয়। নিকটতম বিমানবন্দর রাজকোট (১২০ কিমি) এবং জামনগর (১৩৫ কিমি) হয়। মুন্দ্রা বন্দর "Port of NAVLAKHI (IN NAV) details"।